**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**ΘΕΜΑ 1ο**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Ο Αλέξανδρος Υψηλάντης είχε απόλυτη συναίσθηση των πολιτικών πλευρών του εγχειρήματος της Ελληνικής Επανάστασης και την τεράστια ευθύνη που αναλάμβανε απέναντι στο ελληνικό έθνος.

2. Η επανάσταση της 3ης Σεπτεμβρίου 1843 οδήγησε στην παραχώρηση του πρώτου Συντάγματος του ανεξάρτητου Ελληνικού κράτους.

3. Με τη συνθήκη του Νεϊγύ ανατέθηκε στην Ελλάδα η προσωρινή διοίκηση της περιοχής της Σμύρνης.

4. Από την υποχρεωτική ανταλλαγή των πληθυσμών μετά τη Μικρασιατική Καταστροφή εξαιρέθηκαν μόνο οι Τούρκοι της Δυτικής Θράκης και οι Έλληνες των νησιών της Ίμβρου και της Τενέδου.

5. Ο όρος «σιδηρούν παραπέτασμα» (iron curtain) ανήκει στον πρόεδρο των ΗΠΑ, Χάρυ Τρούμαν.

(μονάδες 5)

**(ΙΙ)** Να αντιστοιχίσετε τα στοιχεία της στήλης Α΄ με τα στοιχεία της στήλης Β΄ (2 στοιχεία της στήλης Β΄ περισσεύουν).

|  |  |
| --- | --- |
| Α΄ | Β΄ |
| 1. Χαρίλαος Τρικούπης  2. Ρομπέρ Σουμάν  3. Γκαμάλ Αμπντέλ Νάσερ  4. Στρατιωτικός Σύνδεσμος  5. Ιωσήφ Στάλιν | α. Αραβικός Εθνικισμός  β. Συνδιάσκεψη στη Γιάλτα  γ. Κίνημα στο Γουδή  δ. Συνθήκη Μπρεστ-Λιτόφσκ  ε. Αρχή της Δεδηλωμένης  στ. ΕΚΑΧ  ζ. Συνθήκη της Λωζάννης |

(μονάδες 5)

**Μονάδες 10**

**1.β.** Να δώσετε το περιεχόμενο των ακόλουθων ιστορικών όρων: *Ανατολικό ζήτημα, New Deal.*

**Mονάδες 6+9=15**